Source: https://beta.e-justice.europa.eu/13/RO/national_case_law?PORTUGAL&member=1
Timestamp: 2019-12-15 05:02:00+00:00
Document Index: 7702360

Matched Legal Cases: ['articolul 20', 'articolul 4', 'articolul 10', 'articolul 6', 'articolul 206', 'articolul 86', 'articolul 87', 'articolul 321', 'articolul 30']

Această pagină vă oferă informații privind jurisprudența portugheză.
Prezentarea deciziilor/titlurilor
În Portugalia, dreptul la informare în legătură cu sistemul judiciar este un drept fundamental al cetățenilor, prevăzut în mod expres la articolul 20 alineatul (2) din Constituția Portugaliei și pus în aplicare prin Legea nr. 34/2004 din 29 iulie 2004, modificată prin Legea nr. 47/2007 din 28 august 2007 de stabilire a normelor privind accesul la justiție și la instanțe.
În conformitate cu articolul 4 din această lege, guvernul are datoria de a întreprinde demersurile necesare pentru a face cunoscute legea și sistemul juridic, Ministerul Justiției fiind responsabil de furnizarea informațiilor juridice fie prin publicații, fie prin orice altă formă de comunicare, cu scopul de a asigura o mai bună exercitare a drepturilor și o mai bună îndeplinire a obligațiilor prevăzute de lege.
Pronunțarea în mod public a hotărârilor judecătorești este un principiu internațional consacrat atât la articolul 10 din Declarația Universală a Drepturilor Omului, cât și la articolul 6 din Convenția europeană a drepturilor omului. Acest principiu este prevăzut în primul rând la articolul 206 din Constituție (și în legătură cu ședințele de judecată), precum și în diverse legi referitoare la diferite jurisdicții, respectiv:
articolele 167 și 656 din Codul de procedură civilă;
articolul 86 alineatul (1), articolul 87 și articolul 321 alineatul (3) din Codul de procedură civilă;
articolele 3 și 115 din Legea privind organizarea, funcționarea și procedura Curții Constituționale;
articolul 30 din Codul de procedură al Tribunalului administrativ.
Ministerul gestionează mai multe baze de date de documentare juridică, disponibile la adresa http://www.dgsi.pt/. De asemenea, în Jurnalul Oficial se publică, existând posibilitatea consultării online la adresa https://dre.pt/:
deciziile și declarațiile Curții Constituționale în legătură cu neconstituționalitatea sau ilegalitatea unei legi sau cu neconstituționalitatea unei omisiuni;
deciziile Curții Supreme de Justiție și ale Curții Auditorilor pentru armonizarea jurisprudenței și deciziile Curții Supreme Administrative care, prin lege, au caracter obligatoriu general;
deciziile altor instanțe care au un caracter obligatoriu general.
Site-ul internet http://www.dgsi.pt/ oferă acces la o serie de baze de date cu jurisprudență și la trimiterile bibliografice ale Ministerului Justiției.
Atunci când vizitați oricare dintre aceste baze de date, veți vedea cele mai recente documente introduse, precum și o bară de navigare care vă oferă acces la diferite tipuri de căutări permise (căutare liberă după termen, câmp și descriere).
Pagina de intrare sau pagina de rezultate prezintă documentele după titlu, conținut și următoarele informații:
numărul cauzei;
data cauzei;
judecătorul care transmite opinia instanței;
descrierea cauzei.
Deciziile Curții Supreme de Justiție
DATA ȘEDINȚEI DE JUDECATĂ
NUMĂRUL DE IDENTIFICARE A CAUZEI
JUDECĂTORUL CARE EMITE AVIZUL INSTANȚEI
DESCRIEREA CAUZEI
Textul complet al hotărârii este disponibil (sub rezerva normelor privind protecția datelor cu caracter personal) în format html.
Bazele de date disponibile la http://www.dgsi.pt/ cuprind jurisprudența următoarelor instanțe/entități:
Curtea Supremă de Justiție;
Curțile de Apel (Coimbra, Évora, Lisabona, Porto și Guimarães);
Curtea Constituțională;
Curtea Supremă Administrativă;
Instanțele Administrative Centrale (nord și sud);
Curtea pentru conflictele de competență;
Avizele Procuraturii;
Instanțele de pace.
În Portugalia, sunt disponibile informații privind un anumit număr de cauze, așa cum se arată în tabelul de mai jos.
Sunt disponibile informații privind
Curțile Supreme
căile de atac?
existența pe rol a unei cauze?
rezultatul căilor de atac?
irevocabilitatea hotărârii?
în fața unei alte instanțe din Portugalia (Curtea Constituțională, etc.)?
în fața Curții de Justiție a Uniunii Europene?
în fața Curții Drepturilor Omului?
La nivel național, nu există reguli obligatorii privind publicarea jurisprudenței. Totuși, în Portugalia există reguli obligatorii pentru publicarea de către instanțe.
În Portugalia se publică numai jurisprudența selectată. Criteriile aplicate sunt importanța și relevanța.
Bazele de date de documentare juridică